之前睇fb介紹覺得幾吸引，所以專登約咗妹妹去觀塘一齊試下。因為時間較早，所以walk in都唔駛等位。本來嚟呢到係為咗佢個桃甜品，但因為冰機有問題，所以今日所有雪花冰甜品都冇。我哋嗌咗泡菜年糕同芝士溶岩炸雞。泡菜年糕送到嚟時，我同妹妹都O晒咀，竟然得少少泡菜做裝飾呢個年糕唔好話78蚊，28蚊都唔值芝士溶岩炸雞賣相唔錯，但個炸雞同芝士漿都冇味，真係好失望。妹妹話KFC炸雞都好食過佢今次完全係個伏，完全唔明點解有press 會介紹，仲有咁多人排隊等位